
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1270 

" — 21 Δεκεμβρίου 1998 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Κύρωση οργανισμού του υπέρ του Δήμου Σπάτων κε¬ 
φαλαίου αυτοτελούς διαχείρισης με την επωνυμία 
«ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΣΠΑΤΩΝ - 
ΧΡΗΣΤΟΣ ΜΠΕΚΑΣ». 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αναπροσαρμογή των παροχών που χορηγεί το Ταμείο 
Αρωγής Αναπήρων και Θυμάτων Πολέμου (ΤΑΑΘΠ) 2 
Τροποποίηση της 2054306/1946/0050/19.8.98 (ΦΕΚΒ 
- 938) κοινής απόφασης Υπουργών Οικονομικών 
και Δημόσιας Τάξης «Επέκταση πληρωμής αποδο¬ 
χών μέσω Τραπεζών στο προσωπικό (αστυνομικό, 
πυροσβεστικό και πολιτικό) του Υπουργείου Δημό¬ 
σιας Τάξης..;■ 3 

Καθορισμός αποζημίωσης των μελών της Επιτροπής 
Διαχείρισης και Ανάπτυξης Εφαρμογών για την Υ¬ 
λοποίηση του Ολοκληρωμένου Πληροφορικού Συ¬ 
στήματος Τελωνείων (ΟΠΣΤ). 4 

Καθορισμός αποζημίωσης των μελών της Επιτροπής 
Για το Ολοκληρωμένο Πληροφορικό Σύστημα Δια¬ 
χείρισης Εντύπων και Υλικών του Υπουργείου Οικο¬ 
νομικών . 3 

Καθορισμός αποζημίωσης των μελών της Επιτροπής 
για την Ανάπτυξη των Πληροφορικών Συστημάτιον 
Ο.Δ.ΔΥ., Μ.Τ.Π.Υ., Γ.Χ.Κ., και Εθνικών Κληροδοτη 

μάτων του Υπουργείου Οικονομικών. 6 

Σύσταση Γραφείου Μηχανογράφησης - Μηχαν¬ 
οργάνωσης στο Τμήμα Δ 18α Οικονομικής Διοίκη¬ 
σης της Δ/νσης Δ18 Οικονομικών Υποθέσεων και 
Προμηθειών στη Γενική Γραμματεία Δημ. Έργων 

του ΥΠΕΧΩΔΕ. 7 

Τροποποίηση καθορισμού ύψους κρατικής επιχορή¬ 
γησης Ιδρύματος Σιβιτανιδείου Δ.Τ.Σ.Ε. οικονομι¬ 
κού έτους 1998. 8 

Χαρακτηρισμός ως ιστορικού διατηρητέου μνημείου 
του κτιριακού συγκροτήματος (ανεμόμυλοι - απο¬ 
θήκες) ιδιοκτ. Κων/νου Παπαδάκη στο Φραγκοκά- 

στελλο Σφακίων Ν. Χανίων. 9 

Χαρακτηρισμός ως ιστορικού διατηρητέου μνημείου 
του συγκροτήματος ύδρευσης (Κρήνη - γέφυρες - 
δεξαμενή) στο Μοναστηράκι Αμαρίου Ρεθύμνης.. 10 


Χαρακτηρισμός ως ιστορικού διατηρητέου μνημείου 
του παλαιού λιθόκτιστου κτιρίου ιδιοκτησίας Παν. 
Στρατικόπουλου, στην Κοινότητα Σελλά Ν. Μεσση¬ 
νίας με τον περιβάλλοντα χώρο στα όρια της ιδιο¬ 
κτησίας. 

Έγκριση μεταβίβασης αδείας ίδρυσης και λειτουργίας 


του «ΜΙΝΩΙΚΟΥ ΩΔΕΙΟΥ». 12 

Έγκριση μεταστέγασης του Ωδείου Σερρών. 13 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Κύρωση οργανισμού του υπέρ του Δήμου Σπάτων Κεφα¬ 
λαίου αυτοτελούς διαχείρισης με την επωνυμία 

«ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΣΠΑΤΩΝ - ΧΡΗΣΤΟΣ 

ΜΠΕΚΑΣ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εχοντας υπόψη: 

Ι.’.'την αριθμ. 15661/4.6.1996 δημόσια διαθήκη του 
Χρήστου Μπέκα, που δημοσιεύθηκε με το αριθμ. 4649/ 
<;υ66 πρακπκό του Μονομελούς Πρωτ. Αθηνών με την ο¬ 
ποία άφησε την ακίνητη περιουσία του στο Δήμο Σπάτων 
για την εκτέλεση ειδικού κοινωφελούς σκοπού. 

2. - Τις διατάξεις της παραγράφου 1 του άρθρου 96 του 
ΑΝ 2039/1939 σύμφωνα με τις οποίες οι περιουσίες που 
διατίθενται με κληρονομιές, κληροδοσίες ή δωρεές σε υ¬ 
φιστάμενα ιδρύματα, σωματεία, νομικά πρόσωπα κ.λπ. για 
την εκτέλεση ειδικού κοινωφελούς σκοπού, χωρίς να κα¬ 
θορίζεται ειδικότερος τρόπος διοίκησης αυτών, αποτε¬ 
λούν κεφάλαια αυτοτελούς διαχείρισης και είναι δυνατό με 
Προεδρικό Διάταγμα να καθορίζονται οι λεπτομέρειες του 
τρόπου εκτέλεσης των σκοπών των περιουσιών αυτών. 

3. -Την από 1.12.1997 γνωμοδότηση του Συμβουλίου Ε¬ 
θνικών Κληρ/των. 

4. - Την αριθ. 1107147/1239/0006Α/4.10-1996 κοινή από¬ 
φαση του Πρωθυπουργού και του Υπουργού Οικονομι¬ 
κών, με την οποία ανατέθηκαν αρμοδιότητες Υπουργού 
στους Υφυπουργούς Οικονομικών. 

Με πρόταση των Υπουργών Εθνικής Παιδείας και Θρη- 

σκευμάτων, Πολιτισμού και του Υφυπουργού Οικονομι¬ 
κών αποφασίζουμε: 

Άρθρο μόνο 

Κυρώνουμε τον οργανισμό του τρόπου εκτέλεσης του 
κοινωφελούς σκοπού, του υπέρ του Δήμου Σπάτων Αττι¬ 
κής κεφαλαίου αυτοτελούς διαχείρισης με την επωνυμία 
«ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΣΠΑΤΩΝ - ΧΡΗΣΤΟΣ 
ΜΠΕΚΑΣ» που συστήθηκε με αριθμ. 15661/4.6.1966 δη¬ 
μόσια διαθήκη του Χρήστου Μπέκα η οποία δημοσιεύθη- 
κε μετο αριθ. 4649/1966 πρακτικό του Μονομελούς Πρω¬ 
τοδικείου Αθηνών. 

Το κεφάλαιο αυτό υπάγεται στην εποπτεία και τον έλεγ¬ 
χο των Υπουργών Οικονομικών, Εθνικής Παιδείας & Θρη¬ 
σκευμάτων και Πολιτισμού και διέπεται από τις διατάξεις 
της παραπάνω συστατικής του πράξης, του παρακάτω 
οργανισμού, του ΑΝ 2039/1939, όπως κάθε φορά ισχύει ο 
νόμος αυτός και των διαταγμάτων που εκδόθηκανή θα 
εκδοθούν σε εκτέλεση του νόμου αυτού. 

Ο οργανισμός αυτός αποτελείται από εννέα (9) άρθρα 
και καταχωρίζεται παρακάτω: 

ΟΡΓΑΝΙΣΜΟΣ 

του υπέρ του Δήμου Σπάτων Αττικής κεφαλαίου αυτοτε¬ 
λούς διαχείρισης με την επωνυμία «ΠΝΕΥΜΑΤΙΚΟ ΚΕ¬ 
ΝΤΡΟ ΔΗΜΟΥ ΣΠΑΤΩΝ - ΧΡΗΣΤΟΣ ΜΠΕΚΑΣ». 

Άρθρο 1 

ΜΟΡΦΗ - ΕΠΩΝΥΜΙΑ 

1. - Η περιουσία την οποία άφησε ο Χρήστος Μπέκας του 
Ιωάννη και της Μαρίας με την υπ’ αριθμ. 15661/4.6.1966 
δημόσια διαθήκη του Συμβολαιογράφου Αθηνών Ιωάννη 
Θ. Παπαθέου, που δημοσιεύθηκε με το υπ’ αριθ. 
4649/1966 πρακτικό του Μονομελούς Πρωτοδικείου Αθη¬ 
νών, υπέρ του Δήμου Σπάτων Αττικής, αποτελεί γι’ αυτόν 
κεφάλαιο αυτοτελούς διαχείρισης με την επωνυμία 
«ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΣΠΑΤΩΝ - ΧΡΗΣΤΟΣ 
ΜΠΕΚΑΣ», κατά την έννοια της παραγράφου 1 του άρ¬ 
θρου 96 Α. Ν. 2039/1939 και διέπεται από τις διατάξεις της 
παραπάνω συστατικής πράξης, του παρόντος οργανι¬ 
σμού, του ΑΝ 2039/1939, όπως κάθε φορά ισχύει ο νόμος 
αυτός και των διαταγμάτων που εκδόθηκαν ή θα εκδο¬ 
θούν σε εκτέλεση του νόμου τούτου. 

Άρθρο 2 
Σκοπός 

Σκοπός του Πνευματικού Κέντρου είναι η Πνευματική 
Κοινωνική και Πολιτιστική ανάπτυξη και δραστηριότητα 
των κατοίκων του Δήμου Σπάτων σύμφωνα με τη διαθήκη 
του διαθέτη. 

Άρθρο 3 

ΜΕΣΑ-ΕΠΙΔΙΩΞΕΙΣ 

Μέσα για την επιτυχία των παραπάνω σκοπών του Πνευ¬ 
ματικού Κέντρου είναι ενδεικτικά τα παρακάτω: 

α) Η διοργάνωση συνεδρίων, συζητήσεων και διαλέξε¬ 
ων. 

β) Η δημιουργία αναγνωστηρίου και δανειστικής βιβλιο¬ 
θήκης για τη λειτουργία της οποίας θα συνταχθεί ιδιαίτε¬ 
ρος κανονισμός. 

γ) Η συγκέντρωση και προβολή λαογραφικού υλικού και 


η διάδοση των λαϊκών μας παραδόσεων με διαλέξεις λα¬ 
ογραφίας, που αφορούν αποκλειστικά την Ελλάδα. 

δ) Η δημιουργία «Αρχείου και Μητρώου» για κάθε είδος 
πολιτιστικού υλικού. 

ε) Ελεύθερο βήμα, για όλους τους πολίτες της πόλης 
των Σπάτων, στη διαμόρφωση της πολιτιστικής ζωής του 
τόπου τους. 

στ) Οικονομική ενίσχυση από το Πνευματικό Κέντρο για 
κάθε διακεκριμένη πολιτιστική εργασία των συμπολιτών 
των Σπάτων. 

ζ) Η ανάπτυξη και ενίσχυση δραστηριοτήτων για την 
προβολή και διάδοση της δημοτικής, λαϊκής, κλασικής και 
μοντέρνας μουσικής. 

η) Η διοργάνωση εκθέσεων ζωγραφικής, γλυπτικής, 
χειροτεχνίας και κάθε είδους λαϊκής τέχνης. 

θ) Η ανάπτυξη και ενίσχυση δραστηριοτήτων για προ¬ 
βολή και διάδοση των εικαστικών και εφαρμοσμένων τε¬ 
χνών και της φωτογραφίας. 

ι) Η ανάπτυξη και ενίσχυση προβολής παραδοσιακού 
κλασικού και μοντέρνου χορού. 

ια) Η δημιουργία θεατρικού τμήματος όλων των ειδών 
και θεάτρου σκιών. 

ιβ) Η ενίσχυση και προβολή της ερασιτεχνικής πρωτο¬ 
βουλίας και του πολιτιστικού έργου των συλλογικών φο¬ 
ρέων της πόλης των Σπάτων και των δημοτών της. 
ιγ) Η δημιουργία κινηματογραφικής λέσχης, 
ιδ) Η δημιουργία ελεύθερου ανοικτού Πανεπιστημίου, 
ιε) Η διοργάνωση γενικά εκδηλώσεων για προώθηση 
του σκοπού του Πνευματικού Κέντρου. 

Γ ια να επιτύχει τους σκοπούς του το ΠΝΕΥΜΑΤΙΚΟ ΚΕ¬ 
ΝΤΡΟ ΣΠΑΤΩΝ - ΧΡΗΣΤΟΣ ΜΠΕΚΑΣ θα επιδιώξει: 

1) Τη συνεργασία με Δημόσιες Υπηρεσίες και Οργανι¬ 
σμούς. 

2) Τη συνεργασία με φορείς πολιτιστικών εκδηλώσεων, 
με τις αντίστοιχες υπηρεσίες άλλων Δήμων και Κοινοτή¬ 
των και γενικά με όλα τα όργανα Τοπικής Αυτοδιοίκησης. 

3) Τη συνεργασία με ιδιώτες, κοινωνικούς φορείς, Ομί¬ 
λους κ.λ.π., Ελληνικούς και ξένους. 

4) Τη συμμετοχή σε συμβούλια και επιτροπές του δημό¬ 
σιου τομέα, οι οποίοι αποφασίζουν για θέματα που αφο¬ 
ρούν την πνευματική και πολιτισμική δραστηριότητα της 
ευρύτερης περιοχής. 

5) Τη γνωμοδότηση και προώθηση προς τη Δημόσια Δι¬ 
οίκηση και άλλους Οργανισμούς, θεμάτων που αφορούν 
την πνευματική και πολιτισμική δραστηριότητα της πε- 
ριοχής (πόλεως, οικισμών κ.λ.π.). 

6) Την ίδρυση παραρτημάτων στην περιοχή του Δήμου 
Σπάτων. 

7 ) Τη χρησιμοποίηση των μέσων μαζικής ενημέρωσης, 
δ) Τη χρησιμοποίηση κάθε άλλου πρόσφορου μέσου. 

9) Τη στέγαση στο μέτρο του δυνατού, των Τοπικών 

Συλλόγων, που έχουν σχέση με το πνεύμα και τον πολιτι¬ 
σμό. 

Άρθρο 4 

ΕΚΤΕΛΕΣΗ ΣΚΟΠΟΥ 

Η εκτέλεση του σκοπού του ΠΝΕΥΜΑΤΙΚΟΥ ΚΕΝΤΡΟΥ 
ΔΗΜΟΥ ΣΠΑΤΩΝ - ΧΡΗΣΤΟΣ ΜΠΕΚΑΣ ανατίθεται στον ε- 
κάστοτε Δήμαρχο του Δήμου Σπάτων και στο Δημοτικό 
Συμβούλιο του Δήμου, οι οποίοι και δύνανται να διευκο¬ 
λύνονται στο έργο της διοίκησης και διαχείρισης από ει¬ 
δική επιτροπή. 

Η παραπάνω Επιτροπή, οριζόμενη από το Δηυοτικό 

Συμβούλιο, εισηγείται σ' αυτό, για όλα τα θέματα που α¬ 
φορούν το Πνευματικό Κέντρο, οι δε εισηγήσεις της υπό- 
κεινται στην έγκρισή του. 

Η παραπάνω Επιτροπή αποτελείται από Έλληνες υπη¬ 
κόους, που έχουν ανάλογη μόρφωση, πείρα και αρμοδιό¬ 
τητα στην επαγγελματική τους ζωή, όπως επίσης και α¬ 
νάλογη κοινωνική δραστηριότητα για να πραγματοποιή¬ 
σουν τους σκοπούς του Πνευματικού Κέντρου. 

Άρθρο 5 

ΣΦΡΑΓΙΔΑ 

Η σφραγίδα του Πνευματικού Κέντρου είναι στρογγυλή 
με τις λέξεις ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΣΠΑΤΩΝ - 
ΧΡΗΣΤΟΣ ΜΠΕΚΑΣ και στο μέσον την κεφαλή του αεί¬ 
μνηστου Δημάρχου Χρήστου Μπέκα. 

Άρθρο 6 

ΠΕΡΙΟΥΣΙΑ-ΠΟΡΟΙ 

Περιουσία του Κεφαλαίου αποτελούν οι κτηριακές ε¬ 
γκαταστάσεις του Πνευματικού Κέντρου Σπάτων «Χρ. 
Μπέκας» μετά του εξοπλισμού τους. 

2.- Πόροι του Πνευματικού Κέντρου είναι: 
α) Έσοδα που προέρχονται από το υπόλοιπο της περι¬ 
ουσίας του διαθέτη. 

β) Ετήσια επιχορήγηση του Δήμου Σπάτων. 
γ) Κρατικές επιχορηγήσεις, όπως εισφορές, δωρεές, ε¬ 
πιχορηγήσεις, κληροδοσίες, κληρονομιές κ.λπ. από οποι- 
οδήποτε φυσικό ή νομικό πρόσωπο, μετά από απόφαση 
του Δημοτικού Συμβουλίου για την αποδοχή. 

δ) Εισπράξεις από εκδηλώσεις, εκδόσεις κ.λπ. οι οποί¬ 
ες και θα είναι σε επίπεδο που να μην αναιρείται ο κοινω¬ 
φελής σκοπός του. 

ε) Επιχορηγήσεις από σχετικά προγράμματα της Ευ¬ 
ρωπαϊκής Ένωσης. 

Άρθρο 7 

ΟΙΚΟΝΟΜΙΚΗ ΕΝΙΣΧΥΣΗ 

Η Οικονομική χρήση του Πνευματικού Κέντρου. 

Η Οικονομική χρήση του Πνευματικού Κέντρου περι¬ 
λαμβάνει ετήσια περίοδο, η οποία αρχίζει την 1η Ιανουά¬ 
ριου κάθε χρόνου και λήγει την 31η Δεκεμβρίου του ίδιου 
χρόνου. 

Το Πνευματικό Κέντρο έχει ιδία οικονομική διαχείριση, 
με βάση προϋπολογισμό και απολογισμό εσόδων και εξό¬ 
δων, που καταρτίζονται σύμφωνα με τις διατάξεις των άρ¬ 
θρων 101, 102 και 104 του Α.Ν. 2039/1939 και του από 
20.12.1939 σχετικού Διατάγματος (ΦΕΚ 552/22.12.1939 
τ.Α'). 

Άοθοο 8 

ΒΙΒΛΙΑ ΚΑΙ ΣΤΟΙΧΕΙΑ 

Το Πνευματικό Κέντρο τηρεί υποχρεωτικά τα ακόλουθα 
βιβλία και. στοιχεία: 

α) Βιβλίο πρωτοκόλλου αλληλογραφίας, 
β) Βιβλίο πρακτικών συνεδριάσεων του Δημοτικού Συμ¬ 
βουλίου. 

γ) Βιβλίο λογιστικής παρακολούθησης (ταμείο), στο ο¬ 
ποίο καταχωρουνται με χρονολογική σειρά όλα τα κατά 
τη διάρκεια της χρήσής έσοδα και έξοδα. 

δ) Στελέχη αριθμημένων διπλοτύπων αποδείξεων ει¬ 
σπράξεων και ενταλμάτων πληρωμής. 

Εκτος απο τα ανωτέρω βιβλία και στοιχεία, το Δημοτικό 


Συμβούλιο του Δήμου Σπάτων μπορεί να αποφασίσει την 
τήρηση και άλλων βιβλίων και στοιχείων, που κρίνονται α¬ 
παραίτητα για την παρακολούθηση της διαχείρισης της 
περιουσίας του κληροδοτήματος και της εκτέλεσης των 
σκοπών του κατόπιν σχετικής έγκρισης του Υπουργού Οι¬ 
κονομικών. 

Άρθρο 9 

ΤΡΟΠΟΠΟΙΗΣΗ ΟΡΓΑΝΙΣΜΟΥ 

Ο οργανισμός αυτό μπορεί να τροποποιηθεί ή να συ¬ 
μπληρωθεί με Προεδρικό Διάταγμα, σύμφωνα με τις δια¬ 
τάξεις των άρθρων 110 και 119 του Αστικού Κώδικα και τις 
διατάξεις του άρθρου 98 του ΑΝ 2039/1939, μετά από 
πρόταση του Δήμου Σπάτων. 

Στους Υπουργούς Οικονομικών, Εθνικής Παιδείας και 
Θρησκευμάτων και Πολιτισμού αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 14 Οκτωβρίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΘΝ. ΠΑΙΔΕΙΑΣ & ΘΡΗΣ/ΤΩΝ ΠΟΛΙΤΙΣΜΟΥ 

ΓΕΡ. ΑΡΣΕΝΗΣ ΕΥΑΓ. ΒΕΝΙΖΕΛΟΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Γ. ΔΡΥΣ 
-♦- 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Αριθ.Φ.959.3/44/627418 Σ.5877 (2) 

Αναπροσαρμογή των παροχών που χορηγεί το Ταμείο Α¬ 
ρωγής Αναπήρων και Θυμάτων Πολέμου (ΤΑΑΘΠ). 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

1. Αφού λάβαμε υπόψη: 

α. Τις διατάξεις των άρθρων 75 και 87 του ΑΝ 1324/49 
(ΦΕΚ Α' 326) «περί προστασίας και αποκατάστασης των α¬ 
ναπήρων πολέμου οπλιτών και θυμάτων πολέμου», όπως 
αυτά τροποποιήθηκαν με το άρθρο 21 του Ν. 1043/80 
(ΦΕΚΑ'87) και το άρθρο 13 του Ν. 1680/87 (ΦΕΚ Α' 7). 

β. Την αριθυ. 899/5/2.11.98 απόφαση του ΔΣ/ΤΑΑΘΠ. 

γ. Τις οιατάξεις του άρθρου 25 του Ν. 2292/95 (ΦΕΚ Α' 
35). 

δ. Το ΠΔ 363/97 (ΦΕΚ Α' 241). 

ε. Την αριθμ. 29261/7.10.96 κοινή απόφαση του Πρω¬ 
θυπουργού και του Υπουργού Εθνικής Άμυνας «Ανάθεση 
αρμοδιοτήτων Υπουργού Εθνικής Άμυνας στον Υφυ¬ 
πουργό Εθνικής Άμυνας» (ΦΕΚ Β' 933). 

στ. Τις διατάξεις του άρθρου 27 του Ν. 2081/92 (ΦΕΚ Α' 
154) με το οποίο προστέθηκε άρθρο 29Α στο Ν. 1558/85 
(ΦΕΚΑ' 137) όπως αντικαταστάθηκε με το άρθρο 1 παρ. 2 
του Ν. 2469/97 (ΦΕΚΑ' 38). 

ζ. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του ΤΑΑΘΠ ύψους 355.344.000 δρχ. περίπου, για το οικο¬ 
νομικό έτος 1999, και ισόποση για καθένα από τα επόμε¬ 
να οικονομικά έτη, για την αντιμετώπιση της οποίας έχει 
εγγράφει πίστωση στον προϋπολογισμό του Ταμείου έ¬ 
τους -999. αποφασίζουμε: 

2. Εγκρίνουμε την αναπροσαρμογή των παρογών που 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


χορηγεί το Ταμείο Αρωγής Αναπήρων και Θυμάτων Πολέ¬ 
μου (ΤΑΑΘΠ) όπως παρακάτω: 

α. Της οικονομικής ενίσχυσης λόγω γάμου, σε αδελφές 
και θυγατέρες αναπήρων και θυμάτων πολέμου, σε τε¬ 
τρακόσιες χιλιάδες (400.000) δρχ. 

β. Της οικονομικής αρωγής (λουτροθεραπείας) θυμά¬ 
των πολέμου, σε ογδόντα πέντε χιλιάδες (85.000) δρχ. 

3. Τα παραπάνω ποσά ισχύουν από 1 Ιανουάριου 1999 
και μετά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Δεκεμβρίου 1998 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΑΠΟΣΤΟΛΑΚΗΣ 
-♦- 

Αριθ. 2079457/3937/0050 ( 3 ) 

Τροποποίηση της 2054306/1946/0050/19.8.98 (ΦΕΚ Β' - 
938) κοινής απόφασης Υπουργών Οικονομικών και Δη¬ 
μόσιας Τάξης «Επέκταση πληρωμής αποδοχών μέσω 
Τραπεζών στο προσωπικό (αστυνομικό, πυροσβεστι¬ 
κό και πολιτικό) του Υπουργείου Δημόσιας Τάξης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΗΜΟΣΙΑΣ ΤΑΞΗΣ 

1. Έχοντας υπόψη τις διατάξεις: 
α) Του άρθρου 1 παρ. 5 του Ν. 2303/95 «Πληρωμή απο¬ 
δοχών δημοσίων υπαλλήλων μέσω τραπεζικού συστήμα¬ 
τος και άλλες διατάξεις». 

β) Του Ν. 2362/95 «περί Δημοσίου Λογιστικού, ελέγχου 
των δαπανών του Κράτους και άλλες διατάξεις». 

γ) Του Π.Δ. 151/98 «Διαδικασία ελέγχου, εκκαθάρισης 
και εντολής πληρωμής των δαπανών του Δημοσίου». 

δ) Της υπ’ αριθμ. 2020401/2513/0022/26.3.1997 από¬ 
φασης του Υφυπουργού Οικονομικών «Καθορισμός των 
Τραπεζών και Πιστωτικών Ιδρυμάτων που συμμετέχουν 
στο νέο σύστημα πληρωμής των αποδοχών των υπαλλή¬ 
λων του Υπουργείου Οικονομικών». 

ε) Της υπ’ αριθμ. 2041609/1011/0022/5.6.1997 απόφα¬ 
σης του Υφυπουργού Οικονομικών «Διαδικασία τρόπου 
πληρωμής αποδοχών υπαλλήλων Υπουργείου Οικονομι¬ 
κών, Δ/νσης Κρατικών Λαχείων, Μ.Τ.Π.Υ. και Ν.Π.Δ.Δπου 
εποπτεύονται απ’ αυτό και μισθοδοτούνται σύμφωνα με 
το νέο σύστημα πληρωμής Ν. 2303/1995, καθώς και υ¬ 
παλλήλων του Ελεγκτικού Συνεδρίου». 

στ) Της υπ’ αριθμ. 2027709/1252/0022/30.4.1998 από¬ 
φασης του Υφυπουργού Οικονομικών «Επέκταση της υπ’ 
αριθμ. 2041609/0022/5.6.1997 απόφασης του Υπουργού 
Οικονομικών της διαδικασίας τρόπου πληρωμής αποδο¬ 
χών υπαλλήλων Υπουργείου Οικονομικών και στα λοιπά 
Υπουργεία, Ν.Π.Δ.Δ. και λοιπούς φορείς του Δημοσίου». 

2. Την ανάγκη επέκτασης του νέου συστήματος πληρω¬ 
μής των αποδοχών μέσω Τραπεζών στο προσωπικό (α¬ 
στυνομικό - πυροσβεστικό - πολιτικό) του Υπουργείου Δη¬ 
μόσιας Τάξης. 

3. Το γεγονός ότι από τις διατάξεις της απόφασης αυ¬ 
τής δεν προκαλείται οικονομική επιβάρυνση στον Κρατι¬ 
κό Προϋπολογισμό. 

4. Την αρ. 1107147/1239/0006Α/1996 κοινή απόφαση 
του Πρωθυπουργού και του Υπουργού Οικονομικών για 
την ανάθεση αρμοδιοτήτων, αποφασίζουμε: 

Το εδάφιο 5 της υπ’ αριθμ. 2054306/1946/0050/19.8.98 


(ΦΕΚ 938 Β', 21.8.98 κοινής απόφασης Υπουργών Οικονο¬ 
μικών και Δημόσιας Τάξης αντικαθίσταται ως ακολούθως: 

«5. Η ισχύς της παρούσας αρχίζει από 20.3.1999, ημερο¬ 
μηνία έναρξης πληρωμής των αποδοχώντου αστυνομικού, 
πυροσβεστικού και πολιτικού προσωπικού του Υπουργείου 
Δημόσιας Τάξης μέσω τραπεζικού συστήματος». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Δεκεμβρίου 1998 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΝΙΚ. ΧΡΙΣΤΟΛΟΥΛΑΚΗΣ ΦΙΛΙΠΠΟΣ ΠΕΤΣΑΛΝΙΚΟΣ 

-φ- 

Αριθ. 2081689/8885/0022 ( 4 ) 

Καθορισμός αποζημίωσης των μελών της Επιτροπής Δια¬ 
χείρισης και Ανάπτυξης Εφαρμογών για την Υλοποίη¬ 
ση του Ολοκληρωμένου Πληροφορικού Συστήματος 
Τελωνείων (ΟΠΣΤ). 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 89 του Π.Δ. 284/88 «Οργανισμός του Υ¬ 
πουργείου Οικονομικών (ΦΕΚ 128 Α') όπως τροποποιήθη¬ 
κε και ισχύει. 

β)του άρθρου 19 του Ν. 2470/97 (ΦΕΚ 40 Α'). 
γ) του άρθρου 40 του Ν. 849/78 (ΦΕΚ 232 Α') όπως συ¬ 
μπληρώθηκε με το άρθρο 8 του Ν. 2129/93 (ΦΕΚ 57 Α'). 

2. Τις αριθμ. 1046424/398/0006Α718.4.95, και 
1129877/2197/0006Α/15.12.97) αποφάσεις του Υπουρ¬ 
γού Οικονομικών, με τις οποίες συστάθηκε και συγκροτή¬ 
θηκε η εν θέματι επιτροπή,όπως τροποποιήθηκαν μετα¬ 
γενέστερα. 

3. Την αριθμ. 2000019/13/0004/2.1.97 απόφαση του Υ¬ 
φυπουργού Οικονομικών, περί μεταβίβασης αρμοδιοτή¬ 
των στους Γ ενικούς Γ ραμματείς. 

4. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του Κρατικού Προ¬ 
ϋπολογισμού 11.280.000 δρχ. περίπου, στον Ειδ. Φορέα 
23-150 και ΚΑΕ 0515 οικον. έτους 1998, στον οποίο οι εγ¬ 
γεγραμμένες πιστώσεις επαρκούν, αποφασίζουμε: 

1. Καθορίζουμε την αποζημίωση των συμμετεχόντων 
στην Ομάδα Εργασίας της εν θέματι επιτροπής για το διά¬ 
στημα από 1.1.1998 μέχρι 31.12.1998, ως ακολούθως: 

α) Για τον υπεύθυνο της ομάδας εργασίας 150.000 δρχ. 
το μήνα. 

β) Για κάθε μέλος της ομάδας εργασίας 120.000 δρχ. το 
μήνα. 

γ) Για τον Γραμματέα της ομάδας εργασίας 90.000 δρχ. 
το μήνα. 

Η συνολική ετήσια δαπάνη από την εν λόγω αποζημίω¬ 
ση δεν θα ξεπεράσει την αναγραφόμενη στην παρ. 4 του 
προοιμίου της απόφασης. 

2. Η καταβολή των αποζημιώσεων θα γίνεται μετά από 
βεβαίωση του Γ ενικού Γ ραμματέα Πληροφορικών Συστη¬ 
μάτων σύμφωνα με τον πρόσθετο χρόνο εργασίας (πέραν 
του κανονικού ωραρίου, Κυριακές και εξαιρέσιμα), με το 
βαθμό συμμετοχής και την τήρηση του χρονοδιαγράμμα¬ 
τος εκτέλεσης του έργου. Σε περίπτωση μερικής συμμε¬ 
τοχής δικαιούχων στα ανωτέρω θα γίνεται ανάλογη περι¬ 
κοπή της αποζημίωσης. 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

3. Στην περίπτωση εκείνη που ένα μέλος συμμετέχει σε 
δύο ή περισσότερες ομάδες έργου θα λαμβάνει αποζη¬ 
μίωση από μία ομάδα έργου κατ’ επιλογήν του, λαμβανο- 
μένης υπόψη αθροιστικά της προσφοράς του σε όλες τις 
ομάδες που τυχόν συμμετέχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Δεκεμβρίου 1998 

Με εντολή Υφυπουργού 
Ο Γενικός Γραμματέας 
ΙΩΑΝΝΗΣ ΚΟΥΣΟΥΛΑΚΟΣ 

- 4 - 

Αριθ. 2081688/8884/0022 (5) 

Καθορισμός αποζημίωσης των μελών της Επιτροπής για 
το Ολοκληρωμένο Πληροφορικό Σύστημα Διαχείρισης 
Εντύπων και Υλικών του Υπουργείου Οικονομικών. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 89 του Π.Δ. 284/88 «Οργανισμός του Υ¬ 
πουργείου Οικονομικών (ΦΕΚ128 Α') όπως τροποποιήθη¬ 
κε και ισχύει. 

β) του άρθρου 19 του Ν. 2470/97 (ΦΕΚ40Α'). 
γ) του άρθρου 40 του Ν. 849/78 (ΦΕΚ 232 Α’) όπως συ¬ 
μπληρώθηκε με το άρθρο 8του Ν. 2129/93 (ΦΕΚ 57 Α'). 

2. Τις αριθμ. 1112571/1758/0006Α/4.11.97, απόφαση 
του Υπουργού Οικονομικών, με την οποία συστάθηκε και 
συγκροτήθηκε η εν θέματι επιτροπή. 

3. Την αριθμ. 2000019/13/0004/2.1.97 απόφαση του Υ¬ 
φυπουργού Οικονομικών, περί μεταβίβασης αρμοδιοτή¬ 
των στους Γενικούς Γραμματείς. 

4. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του Κρατικού Προ¬ 
ϋπολογισμού 1.530.000 δρχ. περίπου, στον Ειδ. Φορέα 
23-150 και ΚΑΕ 0515 οικον. έτους 1998, στον οποίο οι εγ¬ 
γεγραμμένες πιστώσεις επαρκούν, αποφασίζουμε: 

1. Καθορίζουμε την αποζημίωση των συμμετεχόντων 
στην Ομάδα Εργασίας της εν θέματι επιτροπής για το διά¬ 
στημα από 1.1.1998 μέχρι 31.12.1998, ως ακολούθως: 

α) Για τον υπεύθυνο της ομάδας εργασίας 100.000 δρχ. 
το μήνα. 

β) Για κάθε μέλος της ομάδας εργασίας 70.000 δρχ. το 
μήνα. 

γ) Για το Γραμματέα της ομάδας εργασίας 60.000 δρχ. 
το μήνα. 

Η συνολική ετήσια δαπάνη από την εν λόγω αποζημίω¬ 
ση δεν θα ξεπεράσει την αναγραφόμενη στην παρ. 4 του 
προοιμίου της απόφασης. 

2. Η καταβολή των αποζημιώσεων θα γίνεται μετά από 
βεβαίωση του Γενικού Γ ραμματέα Πληροφορικών Συστη¬ 
μάτων σύμφωνα με τον πρόσθετο χρόνο εργασίας (πέραν 
του κανονικού ωραρίου, Κυριακές και εξαιρέσιμα), με το 
βαθμό συμμετοχής και την τήρηση του χρονοδιαγράμμα¬ 
τος εκτέλεσης του έργου. Σε περίπτωση μερικής συμμε¬ 
τοχής δικαιούχων στα ανωτέρω θα γίνεται ανάλογη περι¬ 
κοπή της αποζημίωσης. 

3. Στην περίπτωση εκείνη που ένα μέλος συμμετέχει σε 
δύο ή περισσότερες ομάδες έργου θα λαμβάνει αποζη¬ 
μίωση από μία ομάδα έργου κατ’ επιλογήν του, λαμβανο- 


μένης υπόψη αθροιστικά της προσφοράς του σε όλες τις 
ομάδες που τυχόν συμμετέχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Δεκεμβρίου 1998 

Με εντολή Υφυπουργού 
Ο Γενικός Γ ραμματέας 
ΙΩΑΝΝΗΣ ΚΟΥΣΟΥΛΑΚΟΣ 

- 4 - 

Αριθ. 2081690/8886/0022 (6) 

Καθορισμός αποζημίωσης των μελών της Επιτροπής για 
την Ανάπτυξη των Πληροφορικών Συστημάτων 
Ο.Δ.ΔΥ., Μ.Τ.Π.Υ., Γ.Χ.Κ., και Εθνικών Κληροδοτημά¬ 
των του Υπουργείου Οικονομικών. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 89 του Π.Δ. 284/88 «Οργανισμός του Υ¬ 
πουργείου Οικονομικών (ΦΕΚ 128 Α') όπως τροποποιήθη¬ 
κε και ισχύει. 

β) του άρθρου 19 του Ν. 2470/97 (ΦΕΚ 40 Α'). 
γ) του άρθρου 40 του Ν. 849/78 (ΦΕΚ 232 Α') όπως συ¬ 
μπληρώθηκε με το άρθρο 8 του Ν. 2129/93 (ΦΕΚ 57 Α'). 

2. Τις αριθμ. 1114549/1759/0006Α77.11.97, και 1129878/ 
2196/0006Α/15.12.97) αποφάσεις του Υπουργού Οικονο¬ 
μικών, με τις οποίες συστάθηκε και συγκροτήθηκε η εν θέ- 
ματι επιτροπή,όπως τροποποιήθηκαν μεταγενέστερα. 

3. Την αριθμ. 2000019/13/0004/2.1.97 απόφαση του Υ¬ 
φυπουργού Οικονομικών, περί μεταβίβασης αρμοδιοτή¬ 
των στους Γ ενικούς Γ ραμματείς. 

4. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του Κρατικού Προ¬ 
ϋπολογισμού 4.560.000 δρχ. περίπου, στον Ειδ. Φορέα 
23-150 και ΚΑΕ 0515 οικον. έτους 1998, στον οποίο οι εγ¬ 
γεγραμμένες πιστώσεις επαρκούν, αποφασίζουμε: 

1. Καθορίζουμε την αποζημίωση των συμμετεχόντων 
στην Ομάδα Εργασίας της εν θέματι επιτροπής για το διά¬ 
στημα από 1.1.1998 μέχρι 31.12.1998, ως ακολούθως: 

α) Γιατον υπεύθυνο της ομάδας εργασίας 150.000 δρχ. 
το μήνα. 

β) Γ ια κάθε μέλος της ομάδας εργασίας 120.000 δρχ. το 
μήνα. 

γ) Για το Γ ραμματέα της ομάδας εργασίας 90.000 δρχ. 
το μήνα. 

Η συνολική ετήσια δαπάνη από την εν λ όγω αποζημίω¬ 
ση δεν θα ξεπεράσει την αναγραφόμενη στην παρ. 4 του 
προοιμίου της απόφασης. 

2. Η καταβολή των αποζημιώσεων θα γίνεται μετά από 
βεβαίωση του Γ ενικού Γ ραμματέα Πληροφορικών Συστη¬ 
μάτων σύμφωνα με τον πρόσθετο χρόνο εργασίας (πέραν 
του κανονικού ωραρίου, Κυριακές και εξαιρέσιμα), με το 
βαθμό συμμετοχής και την τήρηση του χρονοδιαγράμμα¬ 
τος εκτέλεσης του έργου. Σε περίπτωση μερικής συμμε¬ 
τοχής δικαιούχων στα ανωτέρω θα γίνεται ανάλογη περι¬ 
κοπή της αποζημίωσης. 

3. "Στην περίπτωση εκείνη που ένα μέλος συμμετέχει σε 
δύο ή περισσότερες ομάδες έργου θα λαμβάνει αποζη¬ 
μίωση από μία ομάδα έργου κατ’ επιλογήν του, λαμβανο- 

μένης υπόψη αθροιστικά της προσφοράς του σε όλες τις 
ομάδες που τυχόν συμμετέχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Δεκεμβρίου 1998 

Με εντολή Υφυπουργού 
Ο Γενικός Γραμματέας 
ΙΩΑΝΝΗΣ ΚΟΥΣΟΥΛΑΚΟΣ 

-♦- 

Αριθ. Δ18α/01/114/Φ.Δ 1 αφ. Αρχ. (7) 

Σύσταση Γ ραφείου Μηχανογράφησης - Μηχανοργάνω¬ 
σης στο Τμήμα Δ 18α Οικονομικής Διοίκησης της 
Δ/νσης Δ18 Οικονομικών Υποθέσεων και Προμηθειών 
στη Γ ενική Γ ραμματεία Δημ. Έργων του ΥΠΕΧΩΔΕ. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις: 

α) Του άρθρου 2 παρ. 4 του Ν. 51/75 (ΦΕΚ 125/26.6.75). 
β) Του Ν. 1558/85 (ΦΕΚ 137/26.7.85). 
γ) Του Ν. 2306/95 και της εγκυκλίου 
2067681/1840/0022/12.9.97 του Γ.Λ.Κ. 

δ) Τις σχετικές οργανικές διατάξεις της Γ.Γ.Δ.Ε. όπως 
έχουν τροποποιηθεί, συμπληρωθεί και ισχύουν μέχρι σή¬ 
μερα. 

2. Τις διαπιστωμένες ανάγκες Μηχανογράφησης - Μη¬ 
χανοργάνωσης της Δ/νσης Οικονομικού. 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Συνιστούμε στο Τμήμα Δ18α Οικονομικής Διοίκησης 
της Δ/νσης Δ18 Οικονομικών Υποθέσεων και Προμηθει¬ 
ών, Γ ραφείο Μηχανογράφησης - Μηχανοργάνωσης. 

Το Γ ραφείο αυτό θα έχει ως έργο την οργάνωση και το 
συντονισμό όλων των ενεργειών και εργασιών που απαι¬ 
τούνται για τη μηχανογραφική υποστήριξη: 

α) Της μισθοδοσίας των υπαλλήλων της Γ.Γ.Δ.Ε. και 
Γ.Γ.Σ.Δ.Ε. 

β) Των προβλεπόμενων από σχετική Νομοθεσία παρο¬ 
χών. 

γ) Της εκτέλεσης του προϋπολογισμού, 
δ) Της διαχείρισης υλικού, 
ε) Των πληρωμών των ΔΕΚΟ. 
στ) Των οχημάτων του Τμήματος αυτοκινήτων, 
ζ) Των προμηθειών της Γ.Γ.Δ.Ε. 
η) Οποιουδήποτεάλλου αντικειμένουτηςΔιεύθυνσηςΔΙδ 
το οποίο θα απαιτήσει τη σύνταξη ειδικού προγράμματος. 

Το Γ ραφείο για το έργο του θα έχει την άμεση υποστήριξη 
απότιςΔ/νσεις Οικονομικού, Διοικητικού, Πληροφορικής. 

Του Γραφείου Μηχανογράφησης προΐσταται υπάλλη¬ 
λος της κατηγορίας ΠΕ του Κλάδου ΠΕ Δ/κού - Οικονομι¬ 
κού ή ΠΕ Πληροφορικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Δεκεμβρίου 1998 

Ο ΥΠΟΥΡΓΌΣ 

ΚΩΣΤΑΣ ΛΑΛΙΩΤΗΣ 


Αριθ. ΙΒ/9647 (8) 

Τροποποίηση καθορισμού ύψους κρατικής επιχορήγη¬ 
σης Ιδρύματος Σιβιτανιδείου Δ.Τ.Σ.Ε. οικονομικού έ¬ 
τους 1998. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το από 22.6.1927 Π.Δ. «Περί κυρώσεως του από 
2.7.1926 Ν.Δ. περί ιδρύσεως της Σιβιτανιδείου Σχολής», 
όπως αυτό τροποποιήθηκε με ψήφισμα της Βουλής της 
15.2.1927 (ΦΕΚ 137/1927, τ.Α ). 

2. Τοάρθρο ΙδτουΝ.Δ. 1876/1958, με το οποίο προβλέ- 
πεται ότι το ποσόν των αναγραφομένων πιστώσεων στον 
προϋπολογισμό εξόδων του ΥΠΕΠΘ για την επιχορήγηση 
των ανηκόντων στην εποπτεία του Σχολών καθορίζεται με 
κοινή απόφαση των Υπουργών Οικονομικών και Εθνικής 
Παιδείας και Θρησκευμάτων (ΦΕΚ 180/1958, τ.Α ). 

3. Το Ν.Δ. 3973/1959 «περί ενοποιήσεως και συντονι¬ 
σμού της Διοικήσεως Επαγγελματικής Εκπαιδεύσεως». 

4. Τον ψηφισθέντα από τη Βουλή Νόμο «Κύρωση του Γ ε¬ 
νικού Προϋπολογισμού του Κράτους για το οικονομικό έ¬ 
τος 1998». 

5. Την αρ. 190315/5.11.98 απόφαση του Γ.Λ.Κ. 

6. Την αρ. 1107147/1239/0006α/4.10.96 κοινή απόφαση 
του Πρωθυπουργού και του Υπουργού Οικονομικών για 
την ανάθεση αρμοδιοτήτων, αποφασίζουμε: 

Τροποποιούμε την αρ. ΙΒ/996/2.2.1998 κοινή υπουργική 
απόφαση «Καθορισμός ύψους κρατικής επιχορήγησης 
στη Σιβιτανίδειο Σχολή Τεχνών και Επαγγελμάτων, οικο¬ 
νομικού έτους 1998» και καθορίζουμε το ύψος της κρατι¬ 
κής επιχορήγησης της Σιβιτανιδείου Σχολής από 
1.750.000.000 δρχ. σε 2.198.900.000 δρχ. σε βάρος της 
πίστωσης του προϋπολογισμού εξόδων του ΥΠΕΠΘ, οι¬ 
κονομικού έτους 1998, του φορέα 19-220 και ΚΑΕ 2432. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Δεκεμβρίου 1998 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

Ν. ΧΡΙΣΤΟΔΟΥΛΑΚΗΣ Γ. ΑΡΣΕΝΗΣ 

-♦- 

Αριθ, ΥΠΠΟ/ΔΙΛΑΠ/Γ/4249/59159 (9) 

Χαρακτηρισμός ως ιστορικού διατηρητέου μνημείου του 
κτιριακού συγκροτήματος (ανεμόμυλοι - αποθήκες) ι- 
διοκτ. Κων/νου Παπαδάκη στο Φραγκοκάστελλο 
Σφακίων Ν. Χανιών. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/Α/26.7.85. 

β) Του άρθρου 52του Ν. 5351/32 «Περί Αρχαιοτήτων» ό¬ 
πως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθηκε μετοάρθρο32παρ.5του Ν. 
1337/1983 και ισχύει. 

γ) Του Ν. 1469/50 «περί προστασίας ειδικής κατηνο- 
ρίας οικοδομημάτων». 

δ) Του Ν. 2039 «Περί Κύρωσης της Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης» (ΦΕΚ 61/Α/13.4.92). 

ε) Του Π.Δ. 941/77 «Περί Οργανισμού του ΥΠΠΕ». 

ζ) Το Π.Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ-ΥΧΟΠ». 

2. Την ΥΑ ΥΠΠΟ/ΓΝΟΣ/57631/21.11.97 (ΦΕΚ 
1080/τ. Β/5.12.97) με την οποία τροποποιείται η παρ. 8 του 
άρθρου 6 της ΥΑ ΥΠΠΟ/ΓΝΟΣ/49095/30.10.91 (ΦΕΚ 
987/Β/28.11.91) «Μεταβίβαση αρμοδιοτήτων Υπουργού 
και δικαιώματος υπογραφής “Με εντολή Υπουργού” 
στους Γεν. Γραμματείς, Γεν. Δ/ντές και Προϊσταμένους 
των Δ/νσεων, Τμημάτων και Γραφείων της Κεντρικής Υ¬ 
πηρεσίας του ΥΠ.ΠΟ.». 

3. Την εισήγηση της 7ης Εφορείας Νεωτέρων Μνημείων 
και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 21/1.10.98, αποφασίζου¬ 
με: 

Χαρακτηρίζουμε ως ιστορικό διατηρητέο μνημείο που 
χρειάζεται ειδική κρατική προστασία σύμφωνα με τις δια¬ 
τάξεις του Ν. 1469750, το κτιριακό συγκρότημα (ανεμό¬ 
μυλος και ισόγειο κτίσμα - αποθήκες) ιδιοκτησίας 
Κων/νου Παπαδάκη στο Φραγκοκάστελλο Σφακίων του 
Νομού Χανίων, διότι αποτελεί ένα από τα ελάχιστα κτίρια 
ειδικής λειτουργίας και χρήσης στην περιοχή, το οποίο εί¬ 
ναι συνδεδεμένο με τις ιστορικές μνήμες των κατοίκων και 
είναι σημαντικό για τη μελέτη της ιστορίας της αρχιτεκτο¬ 
νικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Δεκεμβρίου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. ΥΠΠΟ/ΔΙΛΑΠ/Γ/4145/59316 (10) 

Χαρακτηρισμός ως ιστορικού διατηρητέου μνημείου του 
συγκροτήματος ύδρευσης (Κρήνη - γέφυρες - δεξα¬ 
μενή) στο Μοναστηράκι Αμαρίου Ρεθύμνης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) ΤουΝ. 1558/85 «Περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/Α/26.7.85. 

β) Του άρθρου 52του Ν. 5351 /32 «Περί Αρχαιοτήτων» ό¬ 
πως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5 του Ν. 
1337/1983 και ισχύει. 

γ)Του Ν. 1469/50 «περί προστασίας ειδικής κατηγο¬ 
ρίας οικοδομημάτων». 

δ) Του Ν. 2039 «Περί Κύρωσης της Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης» (ΦΕΚ 61/Α/13.4.92). 

ε) Του Π.Δ. 941/77 «Περί Οργανισμού του ΥΠΠΕ». 

ζ) Το Π.Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ-ΥΧΟΠ». 

2. Την ΥΑ ΥΠΠΟ/ΓΝΟΣ/57631/21.11.97 (ΦΕΚ 
1080/τ. Β/5.12.97) με την οποία τροποποιείται η παρ. 8 του 
άρθρου 6 της ΥΑ ΥΠΠΟ/ΓΝΟΣ/49095/30.10.91 (ΦΕΚ 
987/Β/28.11.91) «Μεταβίβαση αρμοδιοτήτων Υπουργού 


και δικαιώματος υπογραφής “Με εντολή Υπουργού” 
στους Γεν. Γραμματείς, Γεν. Δ/ντές και Προϊσταμένους 
των Δ/νσεων, Τμημάτων και Γραφείων της Κεντρικής Υ¬ 
πηρεσίας του ΥΠ.ΠΟ.». 

3. Την εισήγηση της 7ης Εφορείας Νεωτέρων Μνημείων 
και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 20/24.9.98, αποφασίζου¬ 
με: 

Χαρακτηρίζουμε ως ιστορικό διατηρητέο μνημείο που 
χρειάζεται ειδική κρατική προστασία σύμφωνα με τις δια¬ 
τάξεις του Ν. 1469/50, το συγκρότημα ύδρευσης στο Μο¬ 
ναστηράκι Αμαρίου Ν. Ρεθύμνης που αποτελείταιαπότην 
Κρήνη, τη συστοιχία γουρνών και την συλλεκτήρια δεξα¬ 
μενή, διότι πρόκειται για πολύ σημαντικό υδρευτικό έργο, 
χαρακτηριστικό δείγμα της λαϊκής τοπικής αρχιτεκτονι¬ 
κής, που είναι άρρηκτα συνδεδεμένο με τη ζωή του τόπου 
και αποτελεί σημείο αναφοράς της ιστορικής μνήμης των 
κατοίκων κτίριο ιδιοκτησίας. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 1 Δεκεμβρίου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. ΥΠ ΠΟ/ΔΙΛΑΠ/ΓΖ3864/59315 (11) 

Χαρακτηρισμός ως ιστορικού διατηρητέου μνημείου του 
παλαιού λιθόκτιστου κτιρίου ιδιοκτησίας Παν. 
Στρατικόπουλου, στην Κοινότητα Σελλά Ν. Μεσσηνίας 
με τον περιβάλλοντα χώρο στα όρια της ιδιοκτησίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/Α/26.7.85. 

β) Του άρθρου 52του Ν. 5351/32 «Περί Αρχαιοτήτων» ό¬ 
πως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5 του Ν. 
1337/1983 και ισχύει. 

γ) Του Ν. 1469/50 «περί προστασίας ειδικής κατηγο¬ 
ρίας οικοδομημάτων». 

δ) Του Ν. 2039 «Περί Κύρωσης της Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης» (ΦΕΚ 61/Α/13.4.92). 

ε) Του Π.Δ. 941/77 «Περί Οργανισμού του ΥΠΠΕ». 

ζ) Το Π.Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ-ΥΧΟΠ». 

2. Την ΥΑ ΥΠΠΟ/ΓΝΟΣ/57631/21.11.97 (ΦΕΚ 
1080/τ. Β/5.12.97) με την οποία τροποποιείται η παρ. 8 του 
άρθρου 6 της ΥΑ ΥΠΠΟ/ΓΝΟΣ/49095/30.10.91 (ΦΕΚ 
987/Β/28.11.91) «Μεταβίβαση αρμοδιοτήτων Υπουργού 
και δικαιώματος υπογραφής “Με εντολή Υπουργού” 
στους Γεν. Γραμματείς, Γεν. Δ/ντές και Προϊσταμένους 
των Δ/νσεων, Τμημάτων και Γραφείων της Κεντρικής Υ¬ 
πηρεσίας του ΥΠ.ΠΟ.». 

3. Την εισήγηση της 2ης Εφορείας Ν εωτέρων Μνημείων 
και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 18/3.9.98, αποφασίζου¬ 
με: 

Χαρακτηρίζουμε ως ιστορικό διατηρητέο μνημείο που 
χρειάζεται ειδική κρατική προστασία σύμφωνα με τις δια¬ 
τάξεις του Ν. 1469/50, το κτίριο ιδιοκτησίας Παναγιώτη 
Στρατικόπουλου στην Κοινότητα Σελλά Ν. Μεσσηνίας και 
ορίζουμε ως ζώνη προστασίας τον περιβάλλοντα χώρο 
του στα όρια της ιδιοκτησίας, γιατί αποτελεί αξιόλογο 
δείγμα κτιρίου τοπικής αρχιτεκτονικής, σημαντικό για τη 
μελέτη της ιστορίας της αρχιτεκτονικής. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 1 Δεκεμβρίου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. ΥΠΠΟ/ΚΑΤΕΧΝ/Δ/44091 (12) 

Έγκριση μεταβίβασης αδείας ίδρυσης και λειτουργίας 
του «ΜΙΝΩΙΚΟΥ ΩΔΕΙΟΥ». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/1966 «Περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «περί ρυθμίσεις θεμάτων, αφορώντων 
εις τον κανονισμό λειτουργίας των ιδιωτικών μουσικών ι¬ 
δρυμάτων», ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσ/νίκης». 

5. Την απόφασή μας αρ. ΥΠΠΟ/ΚΑΤΕΧΝ/ 
Δ/27682/71647/27.8.90 «χορήγηση άδειας ίδρυσης και 
λειτουργίας Ωδείου στην Ανδρονίκη Αναστασάκη» (ΦΕΚ 
589/τ.Β7ΐ0.9.96). 

6. Την αριθ. ΥΠΠΟ/ΓΝΟΣ/49095/30.10.1991 απόφαση 
«Μεταβίβαση αρμοδιοτήτων Υπουργού και δικαιώματος 
υπογραφής “Με εντολή Υπουργού” στους Γεν. Γραμμα¬ 
τείς, Γεν. Δ/ντές Προϊσταμένους Διευθύνσεων τμημάτων 
Γραφείων της Κ.Υ. του ΥΠΠΟ» (ΦΕΚ 987/τ.Β/28.11.1991). 

7. Την από 14.9.98 αίτηση μετά συνημμένα δικαιολογη- 
τικά, αποφασίζουμε: 

1. Συμπληρώνουμε την αριθμ. ΚΑΤΕΧΝ/Δ/27682/ 
1647/27.8.90 απόφασή μας, «χορήγηση άδειας ίδρυσης 
και λειτουργίας Ωδείου, στην Ανδρονίκη Αναστασάκη» ε¬ 
πειδή έχει τα νόμιμα προσόντα. 

2. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Δεκεμβρίου 1998 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-Φ- 

Αριθ. ΥΠΠΟ/ΚΑΤΕΧΝ/Δ/59212 (13) 

Έγκριση μεταστέγασης του Ωδείου Σερρών. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

3. Το Β.Δ. 16/66 «Περί ιδρύσεως ιδιωτικών μουσικών ι¬ 
δρυμάτων». 

4. Το Ν. 299/76 «περί ρυθμίσεως θεμάτων, αφορώντων 
εις τον κανονισμό λειτουργίας των ιδιωτικών μουσικών ι¬ 
δρυμάτων», ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσ/νίκης». 

5. Την απόφασή αριθμ. ΥΠΠΟ/ΚΑΤΕΧΝ/Δ/217/19.12.89 
«χορήγηση άδειας ίδρυσης και λειτουργίας Ωδείου στον 
Αθανάσιο Ταπέ» (ΦΕΚ 7/Β/11.1.90). 

6. Την αριθ. ΥΠΠΟ/ΓΝΟΣ/49095/30.10.1991 απόφαση 
«Μεταβίβαση αρμοδιοτήτων Υπουργού και δικαιώματος 
υπογραφής “Με εντολή Υπουργού" στους Γεν. Γραμμα¬ 
τείς, Γεν. Δ/ντές Προϊσταμένους Διευθύνσεων, Τμημάτων 
Γραφείων της Κ.Υ. του ΥΠΠΟ» (ΦΕΚ 987/Β/28.11.91). 

7. Το από 29.11.98 πρακτικό αυτοψίας, της Δ/νσης Τε¬ 
χνικών Υπηρεσιών, της Νομαρχιακής Αυτ/σης Σερρών. 

8. Την από 25.11.98 αίτηση με τα συνημμένα δικαιολο- 
γητικά, αποφασίζουμε: 

1. Εγκρίνουμε τη μεταστέγαση του Ωδείου Σερρών, στο 
κτίριο επί της οδού Εδέσσης 3, στις Σέρρες, κατόπιν αι- 
τήσεως της ιδιοκτήτριας του ανωτέρω Ωδείου. 

2. Στην αίθουσα ομαδικής διδασκαλίας δεν επιτρέπεται η 
φοίτηση περισσοτέρων των δεκαπέντε (15) σπουδαστών. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Δεκεμβρίου 1998 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




